रिपेयर होने जा रहा इंजन पटरी से उतरा, चार घंटे में आया ट्रैक पर
इटारसी| एसी शेड रिपेयर होने जा रहा इंजन शुक्रवार को सुबह 11 बजे पटरी से उतर गया। ट्रिप शेड के पास शटल लाइन पर पटरी से उतरा इंजन 4 घंटे की मशक्कत के बाद पटरी पर आ सका। मुलताई से इटारसी आ रहा इंजन क्रमांक डब्ल्यूएजी-724512उत्तर रेलवे झांसी का है। इंजन के तीसरे नंबर का व्हील खराब होने के कारण उसे झांसी स्टॉफ रिपेयरिंग के लिए इटारसी एसी शेड ला रहा था। ट्रिप शेड के पास शटल लाइन पर पाइंट नं. 9 तथा खंभा नंबर एसएल 1043 के समीप इंजन के पहिए सादे पर आ गए। इससे इंजन के अगले पहिए उठ गए। मौके पर मौजूद अधिकारियों ने बताया इंजन में खराबी थी। पहले ट्रिप शेड लाया जा रहा था। इंजन को चैक करके एसी शेड पहुंचाया जाता। एसी शेड में व्हील बदलने का कार्य किया जाता।
hin_Deva hin_Deva